יִזְכֹּר אֱלֹהִים אֶת נִשְׁמוֹת חַיָּלֵי צְבָא הַהֲגָנָה לְיִשְׂרָאֵל שֶׁמָּסְרוּ נַפְשָׁם עַל קְדוּשַׁת הַשֵּׁם וְנָפְלוּ גִּבּוֹרִים בְּמַעַרְכוֹת יִשְׂרָאֵל לְמַעַן אַרְצֵנוּ הַקְּדוֹשָׁה, עִיר הָאֱלֹהִים וּמְקוֹם הַמִּקְדָּשׁ. מִנְשָׁרִים קַלּוּ וּמֵאֲרָיוֹת גָּבֵרוּ בְּצֵאתָם לְהַנְחִיל נִצְחוֹן עוֹלָם לְיִשְׂרָאֵל. זֵכֶר עֲקִידָתָם וּמַעֲשֵׂה גְּבוּרָתָם לֹא יָסוּפוּ מֵאִתָּנוּ לְעוֹלָמִים וְנַפְשׁוֹתֵיהֶם תִּהְיֶינָה צְרוּרוֹת בִּצְרוֹר הַחַיִּים עִם נִשְׁמוֹת אַבְרָהָם, יִצְחַק וְיַעֲקֹב וְעִם נִשְׁמוֹת שְׁאָר גִּבּוֹרֵי יִשְׂרָאֵל וּקְדוֹשָׁיו שֶׁבְּגַן עֵדֶן וְנֹאמַר אָמֵן.